Über sWuchenend isch dr Trude ihri Schweschter, d Janiche do xi. Ha nid vill mit ere ztue gha, aber wo si gange isch, het si xeit, wenni zBergen mol verbii chum, heige si denn scho schlofmöglichkeite für mi.. supi:).  Übers Wuchenend het au sWätter verruckt gspiilt. DTemprature si abe wie nüt, und nördlich vo Oslo het dr Schnee gstürmt.. drum isch dr Tor am Frittig zobe statt am 10i fang am morge am 5i heichoo..... si hei voll Usnahmezuestand gha..  Das het öis geschter nid vom feschte lo abhalte. Zur abwäxlig bin ich zu dr Stephie uf Frogner, dass nid immer si mues Gäld fürs Zugbillet usgeh. Eigentli heimr chli wölle norsk lehrä zämmä, aber dZitt het irgendwie nümm glängt, und i ha gmkert das sis alwä au nid so ärnscht meint wie ich, also machi das Buech halt jez ellei durä.  Si het au e rächt kuuli familie. Luschtigi eltere, e 4jehrigs Meitli und e 6jehrige Bueb. Und e Hund..... wo mr ehrlichxeit nid so sympathisch isch.. dä pisst und  geiferet im ganze Huus umme.. und es spaziere au eifach alli (hund und chinder) in dr stephie ires zimmer ine, zum glück isch das bi mir nid so..  Irgendwenn simer denn zämmä mit de Chicks us Jessheim, Yvonne und Britta uf Strömmen in e Disco gfahre wo nöi ufgmacht het. Isch no cool xi dört, mr hei öis wider ab de Outfits amüsiert:).. danzt unds luschtig gha. D`Heifahrt isch weniger luschtig xi. D`Stephie isch gfahre und es het eifach voooooooooollepulle gschneit. zum glück hets keini auti unterwäx gha,  aber mr hei müese zmitz uf dr Autibahn fahre und voll langsam. Scho nid so ghüür xi. Do si die 2 andere uf Jessheim gfahre het simer 1 stund unterwäx xi bevor mr zFrogner aacho si und si go schlofä.  Scheeeisse i vermiss die Natur zOslo ächt. Muess chli meh usechoo. Und zFrogner und zJessheim isches soooooooooooooooooo schön xi geschter. Erschtens hets öpe 10cm mehr schnee als do, und es het halt würkli Wald und wiiiiiiiiitti Fälder... mega schön.